
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2292 

22 Οκτωβρίου 2015 


ΑΠΟΦΑΣΕΙ Σ 

Αριθ. Δ2094 

Εκχώρηση στον Προϊστάμενο του Γραφείου Διοίκησης 
και Οργάνωσης της Γενικής Γραμματείας Πρωθυ¬ 
πουργού του δικαιώματος υπογραφής με εντολή Γ ε¬ 
νικού Γραμματέα Πρωθυπουργού. 

Ο ΓΕΝΙΚΟΣ ΓΡΑΜΜΑΤΕΑΣ ΠΡΩΘΥΠΟΥΡΓΟΥ 

Έχοντας υπόψη: 

1. Τις διατάξεις: 

α) Του άρθρου 17 του Ν. 4147/2013 «Κύρωση της από 
31-12-2012 Πράξης Νομοθετικού Περιεχομένου «Ρυθμίσεις 
κατεπειγόντων θεμάτων αρμοδιότητας των Υπουργείων 
Εσωτερικών, Εργασίας, Κοινωνικής Ασφάλισης και πρό¬ 
νοιας, Δημόσιας Τάξης και Προστασίας του Πολίτη, της 
Γ ενικής Γ ραμματείας της Κυβέρνησης και του Υπουργού 
Επικράτειας» και άλλες διατάξεις (ΦΕΚ Α'98), 

β) του Π.δ. 2/2011 «Μετατροπή του Πολιτικού Γ ραφείου 
Πρωθυπουργού σε Γ ενική Γ ραμματεία Πρωθυπουργού» 
(ΦΕΚ Α'5), όπως αυτές τροποποιήθηκαν με τις διατάξεις 
της παρ. 3 του άρθρου 45 του Ν. 4111/2013 (ΦΕΚ Α'18) και 
του άρθρου 2 του Π.δ. 29/2014 (ΦΕΚ Α'53), 

γ) της απόφασης του Πρωθυπουργού Υ64/29-11-2011 
«Αναδιάρθρωση και σύνθεση σε προσωπικό της Γενι¬ 
κής Γραμματείας Πρωθυπουργού» (ΦΕΚ Β'3011), όπως 
τροποποιήθηκε με την απόφαση του Πρωθυπουργού 
Υ 179/12-09-2012 (ΦΕΚ Β' 2483), 

δ) του Π.δ. 63/2005 «Κωδικοποίηση της νομοθεσίας 
για την Κυβέρνηση και τα κυβερνητικά όργανα» (ΦΕΚ 
Α'98) και ιδίως του άρθρου 90. 

2. Την απόφαση του Πρωθυπουργού Υ 13/03-02-2015 
(ΦΕΚ ΥΟΔΔ 41) «Απόσπαση του Θεοδωράκη Γρηγόριου 
του Νικολάου στη θέση του Προϊσταμένου του Γ ραφεί¬ 
ου Διοίκησης και Οργάνωσης της Γ ενικής Γ ραμματείας 
Πρωθυπουργού. 

3. Την απόφαση του Πρωθυπουργού Υ 13/25-09-2015 
(ΦΕΚ ΥΟΔΔ 702) «Διορισμός Γενικού Γραμματέα Πρω¬ 
θυπουργού στη Γ ενική Γ ραμματεία Πρωθυπουργού». 

4. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Εκχωρούμε στον Προϊστάμενο του Γραφείου Διοίκη¬ 
σης και Οργάνωσης της Γ ενικής Γ ραμματείας Πρωθυ¬ 
πουργού, Θεοδωράκη Γρηγόριο, το δικαίωμα υπογρα¬ 


φής με εντολή Γ ενικού Γ ραμματέα Πρωθυπουργού όλων 
των εγγράφων, πράξεων και αποφάσεων που αφορούν 
στα κάτωθι: 

α) τις αναλήψεις χρηματικών ποσών, έως του πο¬ 
σού των είκοσι χιλιάδων ευρώ (€ 20.000,00), από τις 
πιστώσεις του προϋπολογισμού εξόδων της Γενικής 
Γραμματείας Πρωθυπουργού, των πολιτικών γραφεί¬ 
ων του Αντιπροέδρου της Κυβέρνησης, των Υπουργών 
Επικράτειας και των υφυπουργών στον Πρωθυπουργό 
καθώς και τα έγγραφα όλων των μεταβολών των προ¬ 
ϋπολογισμών όλων των ανωτέρω, 

β) τη διαβίβαση δικαιολογητικών και καταστάσεων 
πληρωμών για την έκδοση από την αρμόδια Υπηρε¬ 
σία Δημοσιονομικού Ελέγχου χρηματικών ενταλμά¬ 
των πληρωμής των κάθε είδους δαπανών προμηθειών 
πάγιων και αναλώσιμων υλικών, εκτέλεσης εργασιών 
και παροχής υπηρεσιών, για τις ανάγκες της Γ ενικής 
Γ ραμματείας Πρωθυπουργού και των πολιτικών γρα¬ 
φείων που αναφέρονται στην ανωτέρω περ. α της 
παρούσης, 

γ) συμβάσεις παροχής υπηρεσιών, αγοράς μηχανημά¬ 
των εν γένει και συντήρησης αυτών, αγοράς επίπλων, 
βιβλίων και αναλώσιμων ειδών μέχρι του ποσού των 
είκοσι χιλιάδων ευρώ (€20.000,00), στο οποίο δεν συ- 
μπεριλαμβάνεται ο φόρος προστιθέμενης αξίας, 

δ) την έγκριση μετακίνησης εκτός έδρας του Πρωθυ¬ 
πουργού, των προϊσταμένων των γραφείων, των ειδικών 
συμβούλων ή ειδικών συνεργατών, των αποσπασμένων 
και μετακλητών υπαλλήλων της Γενικής Γραμματείας 
Πρωθυπουργού καθώς και των ανδρών ασφαλείας του 
Πρωθυπουργού, 

ε) τις δαπάνες για οδοιπορικά και έξοδα κίνησης, έως 
του ποσού των είκοσι χιλιάδων ευρώ (€20.000,00), στο 
οποίο δεν συμπεριλαμβάνεται ο φόρος προστιθέμενης 
αξίας, των αναφερόμενων στην ανωτέρω περίπτωση 
ε της παρούσης καθώς και του Αντιπροέδρου της 
Κυβέρνησης των Υπουργών Επικράτειας, των Υφυ¬ 
πουργών στον Πρωθυπουργό, του προσωπικού των 
πολιτικών γραφείων καθώς και των ανδρών ασφαλείας 
αυτών, 

στ) τον καταλογισμό αχρεωστήτως καταβληθέντων 
και μη νομίμων δαπανών που πληρώθηκαν με οποιονδή- 
ποτε τίτλο πληρωμής και την διαβίβαση των σχετικών 
εγγράφων στην αρμόδια Δημόσια Οικονομική Υπηρεσία 
(Δ.Ο.Υ.), 

ζ) τις εντολές μίσθωσης προς τον ΟΤΕ των τηλεπι¬ 
κοινωνιακών κυκλωμάτων σχετικών με τις μετακινήσεις 
του Πρωθυπουργού και τις αποφάσεις για την έγκριση 
των αντίστοιχων δαπανών, 
η) δημοσιεύσεις στην Εφημερίδα της Κυβερνήσεως 
αποφάσεων διορισμών, αποσπάσεων και ανακλήσεων 
αυτών, του προσωπικού της Γενικής Γραμματείας Πρω¬ 
θυπουργού και των πολιτικών γραφείων που αναφέρο- 
νται στην ανωτέρω περ. α της παρούσης, καθώς και τις 
σχετικές ανακοινώσεις στους ενδιαφερομένους. 


Από δημοσιεύσεως της παρούσης παύει η ισχύς της 
υπ’ αριθμ. Δ 1776/02-09-2015 προγενέστερης αποφά- 
σεώς μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 2015 

Ο Γ ενικός Γ ραμματέας Πρωθυπουργού 
ΔΗΜΗΤΡΙΟΣ ΤΖΑΝΑΚΟΠΟΥΛΟΣ 

